ஒருவழியாக தரை ஈரத்தை மிதிக்காமல், 'கர்சீப்' முகமூடியணிந்து கோபுர வாசலை அடைந்தோம். கோபுர வாசலில் நிலைப்படி போன்ற ஒரு சட்டத்தின் வழியாக கோவில் உள்ளே பிரவேசிக்க சொன்னார்கள். வெடிகுண்டு பரிசோதனை. ஆண்களின் பேன்ட் பாக்கெட்டுகளில் சும்மாவானும் ஒருவர் ஒரு கையால் அமுக்கி துழாவி, மேற் சட்டையை தடவினார். மொபைல், கார் சாவி மற்றும் இன்னபிற பொருட்கள் இருந்தும் அது என்ன என்பதை அவர் பொருட்படுத்தவே இல்லை பெண்களுக்கு தனியாக திரைச் சீலை போட்டு மறைவாக பரிசோதித்தார்கள். திரைமறைவு பரிசோதனை எப்படி என்று தெரியவில்லை.